400112 Cluj-Napoca   
str. Matei Corvin nr. 4   
 Tel./fax: 0040 364-401454

scientia@kpi.sapientia.ro

www.scientiakiado.ro

Pályázati felhívás

tudomány-, művészet-, irodalom- vagy technikatörténeti tárgyú könyvek kiadására

2016

A Scientia Kiadó, a Sapientia Erdélyi Magyar Tudományegyetem kiadója nyílt pályázatot hirdet erdélyi vonatkozású tudomány-, művészet-, irodalom- vagy technikatörténeti tárgyú könyvek megjelentetésére.

Olyan kéziratok beérkezését várjuk, amelyek bármelyik fent említett terület fontos személyiségéről, esetleg erdélyi vonatkozású tudomány-, művészet-, irodalom- vagy technikatörténeti sajátosságokról, érdekességekről szólnak, s amelyek ezeket a területeket, valamint Erdélyt egyaránt népszerűsítik.

Pályázni magyar nyelvű, tudományos igénnyel megírt, kész kézirattal lehet.

Pályázatot bárki benyújthat, a pályázók köre nem korlátozódik erdélyi szerzőkre.

A pályázati csomagnak tartalmaznia kell a következőket:

1. Kitöltött pályázati űrlap (1. sz. melléklet)
2. A könyv kézirata elektronikusan (.doc, .docx, .rtf vagy .pdf formátumban)
3. A szakterület egy elismert személyiségének az ajánlása
4. Rövid szakmai önéletrajz és publikációs lista (több szerző esetén minden szerzőnek külön-külön), esetleg intézményi/szakmai oldal, honlap címe
5. Aláírt nyilatkozat a szerző(k) részéről, amelyben kijelentik, hogy a kézirat saját munka/kutatás eredménye, még nem jelent meg semmilyen más hazai vagy külföldi kiadónál, és nem áll sem részben, sem pedig egészben publikálás alatt.

A pályázati csomagot elektronikusan kell beküldeni a [scientia@kpi.sapientia.ro](mailto:scientia@kpi.sapientia.ro) címre legkésőbb 2016. június 30-ig.

A beérkezett pályázatokat a Scientia Kiadói Tanácsa bírálja el.

Elbírálási szempontok:

* tudományos igényesség
* eredetiség, újszerűség
* a kiadvány stílusa és nyelvezete
* a könyv megjelentésére vonatkozó ajánlás

A Kiadói Tanács a beérkezett kéziratok kiadására vonatkozó döntését legkésőbb 2016. augusztus 20-ig meghozza. A döntésről a Kiadó minden pályázót írásban értesít.

Sikeres pályázat esetén a Kiadó a kéziratot saját költségén megjelenteti, az érvényben lévő kiadói szabályzat szerint.

A szerző(k) a Kiadónak átadott kéziratokért díjazásban nem részesülnek.

A Kiadó szerződést köt a szerzővel/szerzőkkel, amelyben rögzíti a kiadás feltételeit, a felek jogait és kötelezettségeit, a kiadási folyamat időbeni ütemezését, a kiadvány példányszámát (ezen belül a szerzőnek járó tiszteletpéldányok számát), valamint a terjesztésre vonatkozó kitételeket.

További információkért érdeklődni lehet e-mailen a [scientia@kpi.sapientia.ro](mailto:scientia@kpi.sapientia.ro) címen vagy telefonon, a

00-40-364-401454-es számon.

Várjuk pályázataikat!

Kolozsvár, 2016. január 4-én.